Отделно от незаменимите принадлежности на една врата, има няколко допълнителни аксесоара, които ще улеснят или подобрят използването ѝ.
Такъв пример е стоперът за врата. Неговата основна функция е вратата да се опре в него при отваряне, така че да се предотврати отварянето и в цялост. Това е изключително полезен аксесоар, когато има предмети зад вратата, в които не желаете тя да се опира. Стоперите се поставят на желаната локация на земята, чрез определен тип забиване или залепяне.
Ако искате да елиминирате възможността от замърсяване или повреждане на стената, вследствие удряне на бравата на вратата в нея, най-подходящият вариант е поставянето на стопиращ буфер на самата стена. Ако пък имате деца, които често прещипват пръстите си на вратата, може да монтирате и стопер, който се поставя директно на вратата.